IX 
praebere, ea vero, quae tempus sibi praefinitum 
aut praecurrunt aut praetermittunt, vel si meliora 
illis rectioraque per se quidem iudicanda sint, de- 
flexis ad alia hominum animis locum in vita sibi 
antea paratum atque aditum certum perraro 
invenire, saltem non sine difficultate sibi revindicare 
posse constat. Quod mecum reputando collectoris 
munus tenuemque gloriolam coeptis maioribus prae- 
ferre missisque perfectionis altioris propriis viribus 
singularique industria provocandae laudibus com- 
pendii commoda, rerum haud mediocri copia plena, 
in scribendo sequi mecum statui. Neque tamen 
abstinere ab omni proprio labore in animo erat, sed 
tantummodo ab iterato examine specierum omni- 
um, quae pridem ab aliis essent aut absolutae aut 
saltem adnotatae, neque sectari novas omnes aut in 
herbariis adhuc latentes aut etiam amicorum cura 
vel in eodem temporis momento e loco natali au- 
ferendas mihique transmittendas; verum quae iam 
antea a me amicisve meis accurate examinaíae in 
promtu erant, eas cunctas et in censum suo loco 
vocare et amplioribus illustrare descriptionibus haud 
alienum a nostro proposito ducebam. 
Praeterea autem novorum generum in hac fa- 
milia instruendorum fundamenta, quae dudum mihi 
curae fuere, in hoc opere eruditorum examini di- 
sceptanda et corrigenda subiicere res ipsa suadebat, 
